**ДРУГИ ПАРТНЕРСКИ ФОРУМ: Учествујте у изради Плана развоја општине Велика Плана 2023-2029**

**Општина Велика Плана организује Други партнерски форум** са заинтересованим странама поводом израде Плана развоја општине Велика Плана за период 2023–2029. године.

Позивамо све заинтересоване стране да својим предлозима на **Другом Партнерском форуму** узму учешће у изради Плана развоја општине Велика Плана за период 2023-2029. године, који ће се одржати у **on line форми од среде 12. априла 2023. до четвртка 20. априла 2023. године.**

На основу анализе свих доступних статистичких података, предлога стручњака из тематских области на које ће се План развоја односити, предлога представника организација цивилног друштва и свеукупних досадашњих сугестија наших грађана, направљен је предлог мера које ће се финансирати у наредном седмогодишњем периоду, као и циљева које желимо да достигнемо у предложеном временском оквиру. **Увид у нацрт циљева и мера може се извршити кликом на следећи линк** [<https://velikaplana.rs/naled/>.](https://palilula.eu/plan-razvoja/)

Предлози и сугестије могу се доставити путем мејла [planrazvoja.velikaplana@gmail.com](file:///C:\\Users\\jtosi\\Desktop\\Online%20partnerski%20forum%20NALED\\planrazvoja.velikaplana@gmail.com) или писаним путем на адресу Милоша Великог 30, 11320 Велика Плана, као и на телефон **026 514 236** до четвртка 20.4.2023. године, до краја радног дана.

Предлози се достављају на Обрасцу који се може преузети на интернет страници општине Велика Плана <https://velikaplana.rs/naled/>, или лично на Писарници општине Велика Плана.

Израда Плана развоја се спроводи у оквиру Пројекта немачко-српске развојне сарадње „Подршка реформи јавне управе у процесу приступања Европској унији“ (PAR2EU), који спроводе Немачка организација за међународну сарадњу (GIZ), Национална алијанса за локални економски развој (NALED) и Балкански центар за регулаторну реформу (BCRR) у сарадњу са Републичким секретеријатом за јавне политике (РСЈП).

Овај процес у име општине Велика Плана води Координациони тим, састављен од представника локалне самоуправе, али током процеса значајну улогу имају и остали учесници из наше средине, окупљени у Партнерски форум.

Стојимо вам на располагању за све додатне информације.

**Координациони тим за израду Плана развоја општине Велика Плана**